關禮傑

關禮傑係香港男演員。佢最經典嘅演出係喺無綫電視劇集《叛逃》入面做反恐特勤隊教官，示範點樣由一座大廈天台跳去另一座大廈天台。2021年1月份拍完電視劇《我家無難事》後再度離巢無綫電視。

屋企
關禮傑1990年同航空公司地勤人員梁安娜結婚，1995年生大女關楓馨，2001年生細女關楓盈，其中大女關楓馨喺2021年參選香港小姐。

政治參與同經歷 
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

類:前無綫電視男藝員
禮傑